GLOBAL ไตรมาส 2/58 กลับมาเติบโตแนะนำถือลงทุนเป้าหมาย 10.40 บาท
GLOBAL ยังคงมุมมอง NEUTRAL ต่อแนวโน้มกำไรสุทธิไตรมาส 2/58 ที่ 214 ล้านบาท แม้จะกลับมาเติบโต +26%เทียบช่วงเดียวกันของปีก่อนหรือ flat เทียบไตรมาสก่อนหน้าได้หลังมี i) อานิสงส์ SSSG ในไตรมาส 2/57 ฐานต่ำ (จึงคาด SSSG ไตรมาส 2/58 เป็นบวกกว่า +3.5%) และ ii) อัตรากำไรขั้นต้นจะฟื้นตัวตาม seasonal 
10 ก.ค. 2558

บล.โนมูระ พัฒนสิน ระบุในบทวิเคราะห์วันนี้ (10 ก.ค. ) ว่า บริษัท สยามโกลบอลเฮ้าส์ จำกัด (มหาชน) หรือ GLOBAL ยังคงมุมมอง (NEUTRAL, TP10.4) ต่อแนวโน้มกำไรสุทธิไตรมาส 2/58 ที่ 214 ล้านบาท แม้จะกลับมาเติบโต +26%เทียบช่วงเดียวกันของปีก่อนหรือ flat เทียบไตรมาสก่อนหน้าได้หลังมี i) อานิสงส์ SSSG ในไตรมาส 2/57 ฐานต่ำ (จึงคาด SSSG ไตรมาส 2/58 เป็นบวกกว่า +3.5%) และ ii) อัตรากำไรขั้นต้นจะฟื้นตัวตาม seasonal 
อย่างไรก็ตามยังมองว่าการฟื้นตัวดังกล่าวถือเป็นไปตามคาดการณ์ของเราและตลาดอยู่แล้ว  (BB consensus คาด NPไตรมาส2/58 ที่ 235 ล้านบาท) ขณะเดียวกันเราประเมินว่าผลประกอบการทั้งปีของ GLOBAL ยังมีความเสี่ยงสูงที่จะถูกปรับลงอยู่ทั้งจากปัจจัยภายนอก (ปัญหาภัยแล้ง, รายได้เกษตรกรที่ยังซบเซา) และตัวบริษัท (การเปิดสาขาที่ส่วนใหญ่ 4 แห่งกระจุกตัวในไตรมาส4/58)   
ดังนั้น แม้ราคาหุ้นในช่วง 2-3 เดือนที่ผ่านมาจะปรับลงมาแล้ว -11% แต่ยังคงคำแนะนำ “ถือลงทุน” หรือ “รอซื้ออ่อนตัว” โดยสำหรับกลุ่มพาณิชย์ เรายังคงเลือก ROBINS (TP15F ที่ 64 บาท) และ CPALL (TP15F ที่ 52.3 บาท) เป็น Top pick